CELEX: 32003L0002
Language: bg
Date: 2003-01-06 00:00:00
Title: Директива 2003/2/ЕО на Комисията от 6 януари 2003 година относно ограниченията за пускането на пазара и употребата на арсен (десето адаптиране към техническия прогрес на Директива 76/769/ЕИО на Съвета)Текст от значение за ЕИП.

Важна правна забележка

|

32003L0002

Официален вестник n° L 004 , 09/01/2003 стр. 0009 - 0011 специално чешко издание глава 13 том 31 стр. 58  - 60 специално испанско издание глава 13 том 31 стр. 58  - 60 специално унгарско издание глава 13 том 31 стр. 58  - 60 специално литвийско издание глава 13 том 31 стр. 58  - 60 LV.ES глава 13 том 31 стр. 58  - 60 MT.ES глава 13 том 31 стр. 58  - 60 PL.ES глава 13 том 31 стр. 58  - 60 SK.ES глава 13 том 31 стр. 58  - 60 специално словенско издание глава 13 том 31 стр. 58  - 60

		20030106Директива 2003/2/ЕО на Комисиятаот 6 януари 2003 годинаотносно ограниченията за пускането на пазара и употребата на арсен (десето адаптиране към техническия прогрес на Директива 76/769/ЕИО на Съвета)(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 76/769/ЕИО на Съвета от 27 юли 1976 г. за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати [1], последно изменена с Директива 2002/62/ЕО на Комисията [2], и по-специално член 2а от нея, въведен с Директива 89/678/ЕИО на Съвета [3],като има предвид, че:(1) Директива 89/677/ЕИО на Съвета [4] относно осмо изменение на Директива 76/769/ЕИО, налага някои ограничения върху продажбата и употребата на арсен.(2) В рамките на ревизия на законодателството на Общността, отнасящо се до употребата на съединенията на арсена при консервацията на дървесината, проведена след присъединяването на Австрия, Финландия и Швеция към Европейския съюз през 1995 г., бяха извършени оценка на риска и анализ на предимствата и недостатъците, произтичащи от налагането на по-нататъшни ограничения върху съдържанието на арсен в някои консерванти за дървесина [5].(3) Извършената оценка на риска бе предоставена за паралелно разглеждане [6] на Научния комитет по токсичност, екотоксичност и околна среда (НКТЕОС), който стигна до заключението, че основните рискове са идентифицирани правилно. Въпросните рискове визират рисковете за човешкото здраве по причина на изхвърлянето на отпадна дървесина, която е била обработена с консерванти, съдържащи мед, хром и арсен (МХА), и по-специално рисковете за здравето на децата по причина на употребата на обработена с МХА дървесина при изработката на спортно-развлекателни съоръжения. Бе установено, също така, и наличие на риск за водната среда при някои морски води.(4) Освен това, НКТЕОС изрази становище, че в светлината на острия недостиг на информация за обработената с арсен и намираща се в депата за отпадъци дървесина, е препоръчително да се упражнява предпазливост чрез ограничаване на въпросния вид обработка до случаите, в които същата се явява абсолютно необходима.(5) Продължавайки анализа на въздействията на арсена върху човешкото здраве [7], НКТЕОС посочи, че веществото има както генотоксично, така и добре установено канцерогенно действие, и че е целесъобразно да се приеме, че не съществува пределна граница по отношение на неговия канцерогенен ефект.(6) Обработената с МХА отпадна дървесина се класифицира като опасен отпадък по смисъла на Решение 2000/532/ЕО на Комисията от 3 май 2000 г., заменящо Решение 94/3/ЕО, за въвеждане на списък на отпадъци в съответствие с член 1, буква а) от Директива 75/442/ЕИО на Съвета относно отпадъците, и Решение 94/904/ЕО на Съвета за въвеждане на списък на опасни отпадъци в съответствие с член 1, параграф 4 от Директива 91/689/ЕО на Съвета относно опасните отпадъци [8], последно изменена с Решение 2001/573/ЕО на Съвета [9].(7) Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоцидни препарати [10] постановява разпоредби за хармонизиране на разрешителния режим при биоцидите на общностно равнище, а Регламент (ЕО) № 1896/2000 на Комисията от 7 септември 2000 г. за първата фаза от програмата, посочена в член 16, параграф 2 от Директива 98/8/ЕО на Европейския парламент и на Съвета, относно биоцидните препарати [11], поставя изискване за приоритетно третиране на консервантите за дървесина при реализирането на програмата за ревизия на законодателството, постановена с Директива 98/8/ЕО. Арсенът бе идентифициран и нотифициран в качеството му на "активно" вещество в рамките на срока, определен с Регламент (ЕО) № 1896/2000. Пълна документация, съдържаща оценка на арсена като едно от "съществуващите" вещества ще бъде представена до 28 март 2004 г.(8) За целите на оценката на риска и ръководейки се от принципа на "предпазливостта" до хармонизирането на визираните в Директива 98/8/ЕО правила или изработването на решение по смисъла на член 6, параграф 3 от Регламент (ЕО) № 1896/2000, е необходимо да се извърши адаптиране към техническия прогрес на разпоредбите относно ограниченията върху арсена от Директива 76/769/ЕО. Въпросната директива не третира вече обработената с МХА дървесина.(9) Настоящата директива трябва да се прилага по начин, който не засяга законодателството на Общността, постановяващо минимални изисквания за защитата на работниците, по-специално Директива 89/391/ЕИО на Съвета от 12 юни 1989 г. за въвеждане на мерки за насърчаване подобряването на безопасността и здравето на работниците на работното място [12], Директива 90/394/ЕИО на Съвета от 28 юни 1990 г. за защита на работниците от рискове, свързани с експозиция на канцерогени по време на работа (Шеста специална директива по смисъла на член 16, параграф 1 от Директива 89/391/ЕИО) [13], последно изменена с Директива 1999/38/ЕО [14] и с Директива 98/24/ЕО на Съвета от 7 април 1998 г. за опазване на здравето и безопасността на работниците от рисковете, свързани с химични агенти на работното място (Четиринадесета специална директива по смисъла на член 16, параграф 1 от Директива 89/391/ЕИО) [15].(10) Предвидените в настоящата директива мерки съответстват на становището на Комитета за адаптиране към техническия прогрес на директивите за премахване на техническите пречки пред търговията с опасни вещества и препарати,ПРИЕ НАСТОЯЩАТА ДИРЕКТИВА:Член 1Приложение I към Директива 76/769/ЕИО се изменя в съответствие с приложението към настоящата директива.Член 2Държавите-членки приемат и публикуват разпоредбите, необходими за да се съобразят с настоящата директива, най-късно до 30 юни 2003 г. Те незабавно информират Комисията за това. Те прилагат тези разпоредби най-късно от 30 юни 2004 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 3Настоящата директива влиза в сила на двадесетия ден след датата на публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 6 януари 2003 година.За КомисиятаErkki LiikanenЧлен на Комисията[1] ОВ L 262, 27.9.1976 г., стр. 201.[2] ОВ L 183, 12.7.2002 г., стр. 58.[3] ОВ L 398, 30.12.1989 г., стр. 24.[4] ОВ L 398, 30.12.1989 г., стр. 19.[5] Оценка на рисковете за здравето и околната среда по причина на арсена от състава на консервантите за дървесина и ефекта от налагането на по-нататъшни ограничения върху продажбите и употребата на същия, 1998 г.[6] htpp://europa.eu.int/comm/food/fs/sc/sct/out18_en.html.[7] htpp://europa.eu.int/comm/food/fs/sc/sct/out106_en.html.[8] ОВ L 226, 6.9.2000 г., стр. 3.[9] ОВ L 203, 28.7.2001 г., стр. 18.[10] ОВ L 123, 24.4.1998 г., стр. 1.[11] ОВ L 228, 8.9.2000 г., стр. 6.[12] ОВ L 183, 29.6.1989 г., стр. 1.[13] ОВ L 196, 26.7.1990 г., стр. 1.[14] ОВ L 138, 1.6.1999 г., стр. 66.[15] ОВ L 131, 5.5.1998 г., стр. 11.--------------------------------------------------20030106ПРИЛОЖЕНИЕТочка 20 от приложение I към Директива 1976/769/ЕИО се заменя със следния текст:"20. Съединения на арсена | 1.Не могат да се използват като вещества и като съставки на препарати по следните предназначения: |а)предотвратяване обрастването с микроорганизми, растителни или животински организми на:фюзелажи на плавателни съдове,кошове, поплавъци, мрежи и други принадлежности и съоръжения, използвани в рибовъдството и развъждането на черупчести мекотели,напълно или частично потопени приспособления и съоръжения; |б)консервиране на дървесината. Освен това, обработената по такъв начин дървесина не може да бъде пускана на пазара; |в)въпреки това, в отмяна на горното изискване: |i)Що се касае до веществата и препаратите за консервиране на дървесината: такива могат да се използват единствено в промишлени инсталации, в които импрегнирането на дървесината се извършва под вакуум или под налягане, и ако става дума за разтвори на неорганични съединения на медта, хрома и арсена (МХА) от тип С. Така обработената дървесина може да бъде пускана на пазара само след качествено фиксиране на консерванта. |ii)Що се касае до дървесината, обработена с МХА разтвори в промишлените инсталации съгласно точка i): същата може да бъде пускана на пазара като продукт със следните професионални и промишлени предназначения при условие че е поставено изискване за съхраняване на структурната цялост на дървесината с оглед на безопасността на хората и добитъка, и не съществува вероятност от масови кожни контакти на хора с продукта през времетраенето на неговата употреба:като строителен материал за изграждане на обществени и селскостопански постройки, учреждения и сгради с промишлено предназначение,за мостове и мостови конструкции,като дървен строителен материал в сладко- и слабо-соленоводни зони (кейове, мостове),за шумозаглушаващи прегради,за контрол върху лавините,за обезопасяващи ограждения и бариери по пътните магистрали,за стълбове на заграждения за добитък (обелени кръгли иглолистни трупи),за противосвлачищни конструкции,за стълбове на електропреносни и телекомуникационни далекопроводи,за подземно положени железопътни траверси. |Без да се засяга прилагането на други разпоредби на Общността относно класифицирането, опаковането и етикетирането на опасни вещества и препарати, всеки пускан на пазара обработен дървен материал се етикетира индивидуално с обозначението "Само за професионални и промишлени инсталации и предназначения, съдържа арсен". Освен това, всеки предлаган на пазара дървен материал на пакети трябва да бъде снабден с етикет с надпис "Работата с този продукт изисква употреба на защитни ръкавици. При рязане или други видове дървообработка трябва да се употребяват противопрахова маска и защитни очила. Отпадъците от този продукт трябва да бъдат третирани като опасни и обслужвани от лицензирана за съответната дейност фирма". |iii)Обработената и упомената в точки i) и ii) дървесина не може да се използва:за жилищни сгради или постройки с битово предназначение, независимо от конкретната цел,по всички предназначения, за които съществува риск от многократно съприкосновение с кожата,в соленоводни среди,за селскостопански цели, с изключение на стълбовете за загражденията за добитъка и конструктивните предназначения в съответствие с точка ii),по всяко предназначение, при което обработената дървесина може да влезе в съприкосновение с полупродукти или готови продукти, предназначени за консумация от човека и/или животните. |2.Не могат да се използват като вещества и като съставки на препарати, предназначени за пречистване на промишлени води, независимо от тяхното предназначение." |--------------------------------------------------